दूसरे क्वार्टर फाइनल में ब्राजील और बेल्जियम की टीमें आमने-सामने होंगी लेकिन ब्राजीली टीम का प्री-क्वार्टर तक सफर उम्मीदोंभरा नहीं रहा। पांच बार की चैंपियन और नेमार, कॉटिन्हो, जीसस, पॉलिन्हो जैसे स्टार खिलाडि़यों के रहते टीम को ग्रुप स्टेज के शुरुआती मुकाबले में स्विट्जरलैंड से 1-1 से ड्रॉ खेलना पड़ा जबकि उससे ज्यादा गोल करने की उम्मीद थी। फिर ब्राजीली टीम कोस्टा रिका पर 2-0 से जीत दर्ज करने में सफल रही तो सर्बिया को भी इतने अंतर से हरा दिया। अंतिम-16 में नेमार की मदद से ब्राजील ने मेक्सिको को 2-0 से हराकर आगे का रास्ता साफ किया लेकिन अपने छठे खिताब पर निगाह लगाए बैठी ब्राजील को इस अहम मैच में नेमार से फिर से अच्छे प्रदर्शन की आस रहेगी। वहीं बेल्जियम ने पनामा (3-0), ट्यूनीशिया (5-2) को बड़े अंतर से हराया तो खिताब की दावेदारों में शामिल इंग्लिश टीम को 1-0 से मात दी। इसके बाद अंतिम-16 में एशियाई टीम जापान को अंतिम समय में 3-2 से हराकर अपनी खिताब जीतने के सपने को जिंदा रखा। बेल्जियम को ब्राजील को हराना है तो उसके अहम स्ट्राइकर रोमेलू लुकाकू को चलना होगा जो प्री-क्वार्टर फाइनल में फ्लॉप रहे।